CELEX: 62021TN0748
Language: ro
Date: 2021-11-25 00:00:00
Title: Cauza T-748/21: Acțiune introdusă la 25 noiembrie 2021 – Hangzhou Dingsheng Industrial Group și alții/Comisia

21.2.2022   
            
            
               RO
            
            
               Jurnalul Oficial al Uniunii Europene
            
            
               C 84/41
            
         
      Acțiune introdusă la 25 noiembrie 2021 – Hangzhou Dingsheng Industrial Group și alții/Comisia
      (Cauza T-748/21)
      (2022/C 84/58)
      Limba de procedură: engleza
      
         Părțile
      
      
         Reclamante: Hangzhou Dingsheng Industrial Group Co., Ltd (Hangzhou, China), Dingheng New Materials Co., Ltd (Rayong, Thailanda), Thai Ding Li New Materials Co., Ltd (Rayong) (reprezentanți: G. Coppo și G. Pregno, lawyers)
      
         Pârâtă: Comisia Europeană
      
         Concluziile
      
      Reclamantele solicită Tribunalului:
      
                  —
               
               
                  anularea Regulamentului de punere în aplicare (UE) 2021/1474 (1) al Comisiei din 14 septembrie 2021 de extindere a taxei antidumping definitive instituite prin Regulamentul de punere în aplicare (UE) 2015/2384 și prin Regulamentul de punere în aplicare (UE) 2017/271 asupra importurilor de anumite folii de aluminiu originare din Republica Populară Chineză la importurile de anumite folii de aluminiu expediate din Thailanda, indiferent dacă au fost sau nu declarate ca fiind originare din Thailanda, publicat în 
                        Jurnalul Oficial L 325din 15 septembrie 2021, în măsura în care privește societățile Hangzhou Dingsheng Industrial Group Co., Ltd., Dingheng New Materials Co., Ltd., și Thai Ding Li New Materials Co. Ltd; și
               
            
                  —
               
               
                  obligarea Comisiei la plata cheltuielilor de judecată aferente prezentei proceduri.
               
            
         Motivele și principalele argumente
      
      În susținerea acțiunii, reclamantele invocă două motive.
      
                  1.
               
               
                  Prin intermediul primului motiv, reclamantele susțin că regulamentul atacat este afectat de un viciu de drept în măsura în care încheie o anchetă care a fost deschisă – prin intermediul regulamentului de deschidere – fără ca Comisia să fi îndeplinit standardul de probă impus de articolul 13 alineatul (3) din regulamentul de bază (primul aspect al primului motiv). În fapt, Comisia s-a întemeiat, fără să efectueze nicio examinare, pe conținutul cererii, care este însă incomplet și în mod semnificativ eronat, întrucât se bazează pe informații nefiabile, pe care Comisia nu le-a verificat sau nu le-a analizat. În plus, reclamantele susțin că Comisia nu a examinat în mod corespunzător observațiile reclamantelor cu privire la nelegalitatea inițierii (al doilea aspect al primului motiv).
               
            
                  2.
               
               
                  Prin intermediul celui de al doilea motiv, reclamantele susțin că Comisia nu a motivat suficient existența elementelor materiale enumerate la articolul 13 alineatul (1) din regulamentul de bază, în special în ceea ce privește cerința referitoare la compromiterea efectelor corective ale taxelor, cu încălcarea articolului 296 din Tratatul privind funcționarea Uniunii Europene și a articolului 20 alineatul (2) din regulamentul de bază
               
            
         (1)  JO 2021, L 325, p. 6.